Ilment kontra l-ilsna qarrieqa Għanja tat-Telgħat . Fid-dwejjaq tiegħi l-Mulej sejjaħt; u hu weġibni. Mulej, eħlisni mix-xufftejn giddieba u mill-ilsna qarrieqa. X'se tieħu b'dan, u x'se jiswielek, ilsien qarrieq? Vleġeġ misnuna ta' wieħed b'saħħtu, u ġamar tal-ġummar. Imsejken jien, li ngħix barrani f'Mesek ; li ngħammar fl-għerejjex ta' Kedar! Ili ngħix biżżejjed ma' dawk li jobogħdu s-sliem. Jien sliem irrid; imma malli nitkellem, insibhom lesti għall-ġlied.